Processen+omkring+ansættelser+2015

Info **> Ansatte > Processen for de første ansættelser** Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear} =Om=

D. 29. november 2014 blev der afholdt en ekstraordinær generalforsamling i KBHFF (læs referatet her). På denne generalforsamling opfordrede den daværende bestyrelse på baggrund af anbefaling fra ØkoHub-projektet, egne erfaringer og status fra hhv. økonomi- og distributionsgruppen, generalforsamlingen til at give bestyrelsen mandat til at afklare mulighederne for ansættelser i KBHFF.

Efter en længere diskussion stod det klart, at der var konsensus om behovet for ansættelser i KBHFF, og der blev givet mandat til bestyrelsen til at arbejde videre med at udforme stillingsopslag ud fra følgende ønsker: Det skal overvejes om nødvendige driftsopgaver bedst løses internt vha. ansatte eller eksternt vha. konsulenthjælp og lignende.
 * De ansatte skal sikre den daglige drift og primært fokusere på økonomi, jura og distribution, samt koordinering på tværs mellem lokalafdelingerne
 * Ansættelserne skal finde sted på baggrund af gode, klart definerede stillingsbeskrivelser
 * De ansatte skal have "økologi inde under huden", være demokratisk mindede og i stand til at navigere i en græsrodsorganisation som KBHFF
 * De ansatte skal ikke selv have beslutningsansvar, men skal handle på mandat fra medlemmerne og bestyrelsen
 * De ansatte skal have til opgave at udvikle og optimere organisationens drift, således at de på sigt kan "overflødiggøre sig selv"
 * Ansættelserne skal være tidsbegrænsede/midlertidige stillinger
 * Ansættelserne må ikke fjerne fokus fra de øvrige, "bløde" og fællesskabsorienterede dele af KBHFF
 * Den økonomiske byrde ved ansættelserne må ikke gå ud over foreningen
 * Der skal være et klart oplæg til løn og vilkår

Herefter gik bestyrelsen i gang med en undersøgelse af de fælles arbejdsgruppers opgaver, for at få klargjort, hvilke opgaver, der er sværest at løse på frivillig basis. Denne undersøgelse udmundede i to centrale opgaver: (Dette fremgår af referatet fra bestyrelsesmødet d. 15. Marts 2015, punkt 6)
 * Bogholder
 * Frivillighedskoordinator

På den ordinære generalforsamling d. 25. april 2015 præsenterede bestyrelsen deres forslag til stillingsopslag og økonomiske rammer for de to stillinger, som kan læses herunder. Begge stillinger blev diskuteret i mindre grupper og efterfølgende i plenum. Generalforsamlingen udtrykte visse bekymringer, som bestyrelsen efterfølgende tog højde for, i udformningen af de endelige stillingsopslag. Læs bestyrelsens overvejelser omkring de udtrykte bekymringer [|her].

Efterfølgende udfærdigede bestyrelsen to stillingsopslag (Indsæt stillingsopslagene i to dokumenter) og lagde dem på kbhff.dk og efterfølgende også på facebook, samt sendte en opfordrende e-mail til de fælles arbejdsgrupper om at sende en ansøgning eller indstille relevante personer til stillingen. I bestyrelsen blev det diskuteret, hvilke kanaler, vi skulle bruge, til at udbrede stillingsopslagene. Bestyrelsen valgte kun at benytte interne kanaler, da der i bestyrelsen var blevet taget en beslutning om, at de ansatte skulle være medlem af KBHFF, for at fremme fællesskabsfølelsen i foreningen og også for at sikre en passende viden om foreningen.

Stillingsopslagene resulterede i 7 ansøgninger til frivillighedskoordinatorer og 3 til bogholderen. I slutningen af maj 2015 blev der afholdt samtaler og kort efter valgte bestyrelsen Jonas Dreves Glass som frivillighedskoordinator og Jonas Boye som bogholder. En væsentlig grund til at valget faldt på Jonas G og Jonas B var deres dybdegående kendskab til opgaverne i de to stillingsopslag, fordi en stor del af opgaverne, er nogle, de to har varetaget på frivillig basis inden ansættelserne.

Det er vigtigt, at understrege, at Jonas Boye, som på daværende tidspunkt også var en del af bestyrelsen, selvfølgelig ikke har taget del i samtalerne med kandidaterne til stillingen som bogholder eller den endelige stillingtagen til ansættelsen, men at han har deltaget i resten af processen på lige fod med de andre bestyrelsesmedlemmer.

Herefter lavede bestyrelsen et udkast til kontrakter, til KBHFFs første ansatte og disse blev gennemgået og tilrettet i tæt samarbejde med frivillighedskoordinatoren og bogholderen. De endelige konsulentaftaler kan læses herunder.

I skrivende stund (november 2015) har frivillighedskoordinatoren arbejdet i KBHFF siden juli og bogholderen har arbejdet siden august dette år. De to ansatte rapporterer månedligt deres timeantal til økonomi og de laver et overslag over, hvad deres timer bliver brugt på, som kan bruges til senere evaluering af ansættelserne.

Bestyrelsen har løbende kontakt med begge ansatte, men den løbende evaluering og prioritering af arbejdsopgaver, som det var meningen bestyrelsen skulle lave i samarbejde med de to ansatte, har der desværre ikke været tid til grundet mange andre arbejdsopgaver i bestyrelsen. Dette kan dog også blot være et udtryk for, at det går godt med prioriteringen af arbejdsopgaverne, og at der ikke er et ligeså stort behov for evaluering som først antaget.

I alle tilfælde, så vil der til generalforsamlingen i 2016 blive evalueret på ansættelserne, hvor det også skal besluttes om ansættelserne skal fortsætte i 2016 og i så fald hvordan. På den ordinære generalforsamling i 2015 blev det anslået, at det er nødvendigt enten at hæve indtægterne fra poserne eller at hæve medlemskontingentet til 100kr årligt, hvis vi skal kunne finansiere et helt års ansættelser i samme setup endnu et år.

Har du spørgsmål til processen omkring ansættelserne, kan du rette henvendelse til bestyrelsen på bestyrelse@kbhff.dk